Naweeknuus: Maandag, 12 Maart 2018 | rooi roseNaweeknuus: Maandag, 12 Maart 2018 | rooi rose
Naweeknuus: Maandag, 12 Maart 2018
Het jy iets gemis hierdie naweek? Ons bring vir jou die belangrikste brokkies, van die 40ste Kaapstadse Fietstoer, die wêreldbergfietskampioenskappe in Stellenbosch tot watter bekendes onlangs ouers geword het (of binnekort word), asook ’n baie groot renoster ...
Deur Catherine Schenck. Hooffoto @CTCycleTour
Op Sondag, 11 Maart 2018 het duisende fietsryers en ondersteuners Kaapstad se paaie volgemaak tydens die 40ste Kaapstadse Fietstoer. Die weer het vanjaar saamgespeel – nie soos verlede jaar toe die toer gekanselleer is as gevolg van stormsterk-winde nie. Die wenner in die mans-afdeling was die 32-jarige Suid-Afrikaner, Nolan Hoffman met ’n tyd van 2:37:30. Nieu-Seeland se Sam Gaze was kort op sy hakke, wat net na Hoffman die endstreep oorgesteek het in dieselfde tyd. In die derde plek is die plaaslike fietsryer Reynard Butler, met dieselfde tydmeting. (Terloops, die vinnigste tyd ooit vir hierdie wedren word gehou deur Robbie Hunter wat dit in 2008 met ’n tyd van 02:27:29 voltooi het).
In die vroue-wedren (’n 76 km-roete wat in Glencairn weggeskop het), het Kimberley le Court de Billot van Mauritius met ’n tyd van 2:11:50 as wenner weggery. In die tweede plek was die Namibiër Vera Adrian en in die derde plek die Suid-Afrikaner Maroesjka Matthee, wat albei met ’n tyd van 2:11:50 klaar gemaak het.
Daar was ongelukkig ook drie sterftes op die pad. Een 40-jarige fietsryer is oorlede na ’n ongeluk op die Wynberg-heuwel plaasgevind het. ’n Groep van omtrent 20 jaers het met mekaar gebots en alhoewel hierdie fietsryer dadelik mediese aandag ontvang het, het hy aan sy beserings beswyk. Die tweede sterfte het gebeur by Smitswinkelbaai, waar ’n fietsryer oorlede is aan ’n hartaanval. Die derde sterfte is van ’n vrywillige wedrenmaarskalk wat by ’n draai naby Llandudno gewerk het, maar nog geen verdere inligting is bekendgemaak oor die sterfte nie.
Winner of the #ctcycletour2018 @hoffman_nolan 👏🏼 🚴🏿‍♂️ A HUGE congrats to everyone who took part! #40take2 #back2ourroutes
A post shared by Cape Town Cycle Tour (@ctcycletour) on Mar 12, 2018 at 1:26am PDT
Top 4 in the women’s race #ctcycletour2018 @kimlecourt @anriette47 @maroesjka555 @vera_adrian7
A post shared by Cape Town Cycle Tour (@ctcycletour) on Mar 12, 2018 at 1:42am PDT
Nog ’n fietstoer het die naweek plaasgevind het. Op Saterdag, 10 Maart 2018 het Stellenbosch die UCI Wêreldbekerbergfietswedren gehuisves. As jy beïndruk was met die wenners van die Kaapstadse Fietstoer, lees ’n bietjie hier. Die Kiwi Sam Gaze, wat tweede plek behaal het in die padfietstoer, het Saterdag die bergfietswêreldbeker gewen in ’n tyd van 1:30:14. Gaze het boonop die vorige week ook die Kaapstadse Fietstoer se bergfietswedren gewen. In die tweede plek van die Elite-mansafdeling was Nino Schurter van Switserland in ’n tyd van 1:30:15 en in die derde plek was die Franse Maxime Marotte in ’n tyd van 1:30:16. Daar was ongelukkig geen Suid-Afrikaners in die top-10 nie. In die Elite vroue-afdeling was die Deen Annika Langvad die wenner in ’n tyd van 1:33:14. In die tweede plek was die Franse Pauline Prevot Ferrand (1:33:27) en in die derde plek was dit die Nederlandse Ann Tauber (1:33:48).
Women’s elite podium 🥇
2. Pauline Ferrand
3. Anne Tauber#MTBWorldCup pic.twitter.com/MEGZIy0sE4
— Red Bull (@RedBullZA) March 10, 2018
As jy met die Kardashians probeer byhou, weet jy dat die familie besig is om uit te brei met drie nuwe babatjies. Die nuutste ma is Khloe Kardashian wat in April geboorte sal skenk aan ’n dogtertjie. Die babatjie se pa is Khloe se kêrel Tristan Thompson. Hulle het die naweek die Ooievaarstee by die Hotel Bel-Air in Los Angeles gehou en die woorde “Baby Thompson” was oral in neon-tekens aangebring. Die kleurskema het ook skakerings van pienk ingesluit. Mosbeeld in die vorms van diere (kameelperde, olifante …) baie balonne en pienk blomme wat van die plafon af gehang het, het die tema voltooi. Die res van die Kardashians en van hul bekende vriende was daar.
Nog ’n bekende met ’n baba is die akteur Hugh Grant, wat in die ouderdom van 57 vir die vyfde keer pa word. Anna Eberstein, saam met wie Grant alreeds twee ander kinders het, het verlede week geboorte geskenk. Grant het ook twee kinders saam met sy vorige meisie Tinglan Hong, met wie hy steeds op goeie terme is en al vyf kinders is gebore toe Grant al in sy vyftigs was.
As jy binnekort oor Limpopo gaan vlieg, hou jou oë op die grond, want jy mag dalk net ’n reuse-renoster sien! Vrywilligers en wildbewaarders van die Mopane Bush Lodge, wat naby die Mapungubwe Nasionale Park geleë is, het oor die afgelope paar maande ’n geoglief ontwerp. Volgens die Mopane Bush Lodge se Instagram-blad het hulle die enorme renoster om twee redes gemaak: vir die bewusmaking van renosterstropery wat tans groot skade aanrig in Afrika – en wat kan beteken dat renosters binne die volgende paar dekades sal uitsterf. Die tweede rede is omdat die park probeer om die natuurlike plantegroei uit te balanseer. Daar is volgens die lodge te veel mopani-bome wat besig is om oor te neem in die gebied. Dit is as gevolg van oorweiding deur beeste en ander diere in vroeër jare. Hulle het dus probeer om die mopani-boompopulasie te beheer om meer plek te maak vir grasveld. Die renoster is geskep deur die bome te verwyder en grasspesies soos Panicum Maximum te plant, wat as voer dien vir zebras, wildebeeste, verskeie bokke en renosters. Op die foto is die deel buite die renoster mopani-bome, die lyne wat oopgekrap is, en aan die binnekant van die renoster is die grasspesies.
Potentially the largest single animal geoglyph on the planet that can be seen from a commercial aircraft on Mapesu Private Game Reserve! Previously the largest animal imprint on earth was located in the Peruvian desert, but that record could likely be broken thanks to the efforts of Shared Universe Ventures and their creation of the biggest single animal drawing of a rhino that can be seen from the sky when flying on a commercial aircraft. It was created by many volunteers and rangers as a symbol of defiance and to generate attention to the perilous situation of the rhino. There are less than 25,000 rhinos left in the world. The fact that there more rhinos poached than those being born means that extinction is possible within 20 years. Over 80% of them roam in South Africa, where both government rangers in National Parks and private anti-poaching units in private game reserves fight a heroic battle against poachers. The poachers intend to make a quick fortune as ground rhino horn in Asian Traditional Medicine has a per kilo value higher than gold, especially in Vietnam and China. The deforestation project that created the ‘Sky Rhino’ is part of a larger effort to reduce mopane encroachment (caused from years of overgrazing by domesticated cattle) via restoring some of the area to its original fertile grasslands. The ‘Sky Rhino’ encloses a sea of yellow grass (Panicum Maximum) while on the exterior stands a bountiful ocean of green, brown and grey mopane trees. The grassy plains feed antelopes, zebra, wildebeest and hopefully soon a couple of white rhinos. If you are interested in more info or want to come and visit us then please feel free to contact us on 015 534 7906/+27 83 633 0795 or send us an email to [email protected] You can also visit our website on http://mopanebushlodge.co.za/ for more general information. #jointheaventure #saveourrhino #conservation #endangered #rhino #bekindtoanimals #southafrica #africa #bekindtoanimals #limpopo #mapesuprivategamereserve #limpopo #travel #safari #helpingothers #animals #green #lodge #oneofakind #awareness
A post shared by Mopane Bush Lodge (@mopanebushlodge) on Mar 11, 2018 at 8:27am PDT